Návrh ZMLUVY
o zabezpečení stravovania pre klientov opatrovateľskej služby
uzavretá podľa ust. § 269 ods. 2 Obchodného zákonníka v platnom znení
(ďalej len zmluva)

Čl. I
Zmluvné strany

Objednávateľ:  		Mestská časť Košice-Západ
Sídlo:                        	Trieda SNP č. 39, 040 11 Košice
Zastúpený:		Mgr. Marcel Vrchota - starosta MČ
IČO:                        	00690970
DIČ:			2020928294 
IČ DPH:			nie je platcom DPH 
E-mail:			miestnyurad@kosicezapad.sk
Bankové spojenie:	VÚB  a. s., Košice
IBAN: 			SK61 0200 0000 0000 1542 9512
(ďalej len „objednávateľ“) 
    
Dodávateľ:		....................................................
Sídlo:			....................................................... 
Miesto prevádzky:	.......................................................
Zastúpený:		.......................................................
IČO: 			.......................................................
DIČ:			.......................................................
IČ DPH:			.......................................................
E-mail:			.......................................................
Bankové spojenie:	.......................................................
IBAN: 			.......................................................
Zapísaný:		.......................................................
(ďalej len „dodávateľ“) 

Preambula
Táto zmluva o zabezpečení stravovania pre klientov opatrovateľskej služby (ďalej len „zmluva“) sa uzatvára ako výsledok verejného obstarávania v zmysle ustanovení zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“). Objednávateľ na obstaranie predmetu tejto zmluvy použil postup verejného obstarávania podľa § 117 ZVO.

Čl. II
Predmet  a účel zmluvy
1.	Predmetom tejto zmluvy je zabezpečenie stravovania - obedov pre klientov opatrovateľskej služby.
2.	Dodávateľ sa zaväzuje pre objednávateľa vo vlastnej réžii zabezpečovať prípravu a výdaj stravy pre klientov opatrovateľskej služby (klientmi sú dôchodcovia a ťažko zdravotne postihnutí občania), a to jedného hlavného teplého jedla (ďalej len „obed“) každý pracovný deň (pondelok – piatok) s výdajom obeda do prinesených obedárov podľa podmienok dohodnutých v tejto zmluve.

Čl. III
Doba trvania zmluvy
1.	Táto zmluva sa uzatvára na dobu určitú od 01.07.2022 do 30.06.2024, t. j. 2 roky.

Čl. IV
Cena stravného lístka za obed a spôsob úhrady
1.	Cena stravného lístka je:	bez DPH	.............. €
DPH 20 %	.............. €
s DPH		.............. € 
2.	V prípade zmeny sadzby DPH počas trvania zmluvy bude DPH upravené o príslušnú zmenu.
3.	O zmenu ceny stravného lístka môže dodávateľ požiadať objednávateľa len na základe preukázateľného zvýšenia vstupných cien, a to len v prípade, že toto zvýšenie bude vyššie ako 10%; k zmene ceny môže dôjsť  len po vzájomnej dohode oboch zmluvných strán.

Čl. V
Práva a povinnosti zmluvných strán
1.	Tlač stravných lístkov zabezpečí dodávateľ. Objednávateľ po nadobudnutí účinnosti zmluvy zakúpi od dodávateľa stravné lístky podľa potreby a následne bude zabezpečovať ich predaj  dôchodcom a ťažko zdravotne postihnutým občanom (klientom opatrovateľskej služby).
2.	Objednávateľ bude uhrádzať stravné lístky podľa počtu odobratých stravných lístkov a na základe faktúr vystavených dodávateľom. Faktúra je splatná do 14 dní odo dňa jej doručenia a musí obsahovať všetky náležitosti daňového dokladu.
3.	Dodávateľ umožní objednávanie obeda vždy najneskôr deň vopred, v čase do 15:00 hod.
4.	Dodávateľ objednávateľovi e-mailom na adresu: os@kosicezapad.sk zašle týždenný jedálny lístok s rozpisom zloženia obeda pre klientov opatrovateľskej služby na nasledujúci týždeň najneskôr do stredy prebiehajúceho týždňa.
5.	Tlač a distribúciu týždenného jedálneho lístka s rozpisom zloženia obeda pre klientov opatrovateľskej služby zabezpečí objednávateľ.
6.	Dodávateľ zabezpečí prípravu obedov a ich výdaj do obedárov v pracovných dňoch (pondelok až piatok).
7.	Dodávateľ sa zaväzuje k príprave a výdaju obeda zloženého z 1 druhu polievky a troch druhov hlavného jedla s prihliadaním na normálnu, šetriacu a diabetickú stravu vrátane vhodnej prílohy (napr. obloha podľa druhu obeda, nealko nápoj, chlieb, zákusok a podobne).
8.	Výdaj obeda bude dodávateľom zabezpečovaný od pondelka do piatka do obedárov pre rozvoz – donášku stravy v rámci opatrovateľskej služby od 09:30 do 10:00 hod. (donášku obedov do domácnosti v rámci opatrovateľskej služby bude objednávateľ zabezpečovať vo vlastnej réžii).
9.	Dodávateľ sa zaväzuje poskytovať obedy v kvalite zodpovedajúcej normám platným pre poskytovanie stravovacích služieb s, vrátane diétnej stravy. Pre prípravu diétnej stravy dodávateľ zabezpečí diétnu sestru s príslušným oprávnením.
10.	Vykonávanie kontroly prevádzky -  právo vstupu do stravovacieho zariadenia za účelom vykonania kontroly za objednávateľa majú: starosta, zástupca starostu, kontrolór, prednosta miestneho úradu, vedúci sociálneho oddelenia a poverený referent sociálneho oddelenia.
11.	Dodávateľ priebežne zabezpečuje príslušné povolenia potrebné pre prevádzkovú činnosť stravovacieho zariadenia. 
12.	Dodávateľ je povinný informovať objednávateľa o výsledkoch kontrol stravovacieho zariadenia Regionálnym úradom verejného zdravotníctva písomne do 3 pracovných dní od dňa doručenia Rozhodnutia.
13.	Dodávateľ je povinný pri plnení predmetu zmluvy postupovať v zmysle platných právnych predpisov a tieto riadne dodržiavať.

Čl. VI
Skončenie zmluvy
1.	Zmluvný vzťah podľa tejto zmluvy môžu zmluvné strany skončiť:
a)	výpoveďou zo strany objednávateľa v prípade neplnenia podmienok tejto zmluvy zo strany dodávateľa s výpovednou lehotou 2 mesiace, ktorá začína plynúť od prvého dňa mesiaca nasledujúceho po doručení výpovede druhej zmluvnej strane,
b)	písomnou dohodou zmluvných strán ku ktorémukoľvek dňu.
c)	Dodávateľ môže od zmluvy odstúpiť, ak objednávateľ neuhradí cenu stravných lístkov ani do 10 dní po  lehote určenej v Čl. V.  bod 2 tejto zmluvy.

Čl. VII
Záverečné ustanovenia
1.	Na právne vzťahy neupravené touto zmluvou sa vzťahujú ustanovenia Obchodného zákonníka.
2.	Zmeny a doplnky tejto zmluvy je možné vykonať výlučne písomne a so súhlasom oboch strán.
3.	Zmluva nadobúda platnosť dňom podpisu zmluvnými stranami a účinnosť dňa 01.07.2022. Zmluva bude pred 01.07.2022 zverejnená na webovom sídle Mestskej časti Košice-Západ (www.kosicezapad.sk).
4.	Zmluva je vyhotovená v troch rovnopisoch,  z ktorých dodávateľ dostane jedno vyhotovenie a objednávateľ dve vyhotovenia. 
5.	Zmluvné strany prehlasujú, že majú plnú spôsobilosť k uzatvoreniu tejto zmluvy, že ich zmluvná voľnosť nie je obmedzená, že si zmluvu prečítali, jej obsahu porozumeli, podpisujú ju slobodne, zrozumiteľne, nie v tiesni a nie za nevýhodných podmienok a na znak súhlasu ju vlastnoručne podpisujú.

V Košiciach dňa ..............................				V Košiciach dňa ..............................           

Za objednávateľa:                                                                                 Za dodávateľa:

.................................................                                                               ................................................
        Mgr. Marcel Vrchota	                                                                                 
 	      starosta